Jeg synes godt nok det er en svær sag, for man skal helt sikkert retsforfølges for alle former for dokumentfalsk - også selvom det ikke virker bevidst ondskabsfuldt. Men når det så er sagt, så synes jeg at det får nogle konsekvenser for hende, som er ikke er proportionelle. Hun bliver sandsynligvis ikke udvist, nej, men hun kommer aldrig til at kunne søge dansk statsborgerskab. Hvis hun ikke har permanent opholdstilladelse nu, får hun sandsynligvis også en karens i forbindelse med sagen. De to straffe synes jeg alligevel er i overkanten i sammenligning med den forbrydelse hun har begået. Der er også noget grundlæggende forkert i, at man kan blive ved med at straffe folk for en forbrydelse, som allerede har afsonet den domsmæssigt udmålte straf.